經數:一七六三

經名:大般涅槃經集解卷第七十一

頁數:六一一

上	欄

其旨也

說是法時十千菩薩(至)須跋陀羅得阿羅漢果

案. 寶亮曰. 得一生寶想者. 正一生後得佛

也. 若是無明住地報. 則不可以一生二生往

格也. 乃約應而辨耳. 若尋餘經比例. 便是未

盡. 此土無緣. 1立以不悉來也2

大般涅槃經集解卷第七十一(終)

3觀應二年(辛卯)卯月十日. 於大和州大御

輪寺. 點寫之了

自觀應元年九月二十四日. 至同二年四

月十日. 一部七十一卷. 爲每年講讚本. 一

筆點之了. 偏爲奉助興正菩薩御願而已

大御輪寺金剛資	圓宗(生年六十五度以四十五)

經數:一七六三

經名:大般涅槃經義記卷第一

頁數:六一三

上	欄

1大般涅槃經義記卷第一(之上)

隋淨影寺沙門釋慧遠述

聖敎萬差. 要唯有二. 謂聲聞藏及菩薩滅. 敎

聲聞法名聲聞藏. 敎菩薩法名菩薩滅. 聲聞

藏中所敎有二. 一聲聞聲聞. 二緣覺聲聞. 聲

聞聲聞者. 是人先來心聲聞道. 常樂觀察四

眞諦法. 成聲聞性. 於最後身. 値佛爲說四眞

諦法. 而得悟道. 本聲聞性. 今復聞聲而得悟

道. 是故名曰聲聞聲聞. 如經中說. 心聲聞者

爲說四諦. 據此爲言. 綠覺聲聞者. 是人本來

心緣覺道. 常樂觀察十二緣法. 於最後身. 値

佛爲說十二緣法. 而得悟道. 本緣覺性. 於最

後身聞聲悟道. 是故名爲緣覺聲聞. 如經中

說. 爲心緣覺者說十二緣法. 就斯爲論. 是二

雖殊. 同心小法. 藉敎處等. 是故對斯二人所

說. 爲聲聞藏. 菩薩藏中. 所敎之人亦有二種.

一漸. 二頓. 言漸入者. 是人過去曾習大法. 中

間學小. 後還入大. 大從小入. 謂之爲漸. 故經

說言. 除先修習學小乘者. 我今亦令入是法

中. 此是漸入. 言頓悟者. 有諸衆生. 久習大乘

相應善根. 今始見佛. 則能入大. 大不由小. 目

之爲頓. 故經說言. 或有衆生. 世世已來常受

我化. 始見我身. 聞我所說. 則皆信受. 入如來

慧. 此是頓悟. 漸入菩薩始小終大. 頓悟之人

一往入深. 頓漸雖殊. 以其當時受大處一. 是

故對斯二人所二. 爲菩薩藏. 聖敎雖衆. 不出

中	欄

此二. 故龍樹云. 佛滅度後. 迦葉阿難. 於王舍

城. 結集三藏. 爲聲聞藏. 文殊阿難. 於鐵圍

山. 集摩訶衍經. 爲菩薩藏. 地持亦云. 佛爲

聲聞菩薩行出苦道. 說修多羅. 結集經者. 集

爲二藏. 以說聲聞所行. 爲聲聞藏. 說菩薩所

行. 爲菩薩藏. 彼論復云. 十二部中. 唯方廣

部是菩薩藏. 餘十一部是聲聞藏. 此經亦云.

唯方廣部菩薩所持. 餘十一部二乘所持. 菩

薩所持猶菩薩藏. 二乘所持猶聲聞藏. 故知

聖說無出此二. 此二亦名大乘小乘半滿敎

等. 名雖改變. 其義不殊. 今此經者. 二藏之中

菩薩藏收. 漸敎衆生長養法門. 故不文言. 先

敎半字. 後敎滿字. 已知敎之分齊. 次釋其名.

今言大涅槃者. 乃是標經引部名也. 經名不

同. 乃有多種. 或有當法. 或復就人. 或時隨

事. 或從喩肉. 或就人法. 或從法喩. 或隨事

法. 其例非一. 今此經者從法爲名. 法謂諸佛

大涅槃果. 故始擧之. 此名不足. 若依梵本. 名

爲摩訶般涅槃那. 摩訶名大. 歎勝之詞. 涅槃

有三. 謂聲聞緣覺及佛所得. 簡別前二不加.

是故言大. 體實絶待. 寄對顯之. 大義有六. 一

常故名大. 故不文言. 大名爲常. 二勝故名大.

如世勝人. 名爲大人. 故不文言. 是人若能安

住正法. 名人中勝. 勝故名大. 涅槃如是. 三廣

故名大. 故下文言. 大名廣博. 體窮法界. 名性

廣博. 四多故名大. 故下文言. 譬如大藏. 多諸

珍異. 涅槃如是. 多有種種妙法珍寶. 故名爲

大. 五高故名大. 故下文言. 譬如大山. 人不能

上. 故名大山. 涅槃如是. 凡夫二乘乃至十住

下	欄

不能到故. 名之爲大. 六深故名大. 如海淵深.

名爲海. 故下文言. 大者名爲不可思議. 淵

深難測. 名不可思. 大體不同. 略有三種. 一者

體大. 謂性淨涅槃. 體窮眞性. 義充法界. 二者

相大. 謂方涅槃. 過無不盡. 德無不備. 三者

用大. 謂應化涅槃. 妙用曠周. 巧化無盡. 故下

文言. 大般涅槃能建大義. 義猶用也. 具斯三

義. 是故言大. 所言般者. 此□名入. 入義有

三. 一就實以論. 息妄歸眞. 從因趣果. 名之爲

入. 四據化辨入. 示滅有因. 現亡身智. 趣入無

爲. 三就眞應相對說入. 息化歸眞. 今此所論

備具三義. 言涅槃者. 有人釋言. 非梵非漢. 直

是佛語. 若論佛語. 一切皆是. 豈獨涅槃. 故下

文言. 種種異論文章□術. 皆是佛說. 雖是佛

說. 不離方言. 若離方言. 佛則無說. 云何而言

非梵非漢. 有人復言. 是天竺語. 名總萬德. 此

方更無一名能□. 故存梵本. 名曰涅槃. 涅槃

之體. 實備萬德. 涅槃一名非盡德. 若使涅

槃名含萬德. 是則宣說萬德之時. 不應隨德.

更立名字. 欲說萬德. 更立別名. 明知非總. 若

言此方無名能□. 此義不然. 如下文中如來

隨類普告衆生. 今日如來將欲涅槃. 隨音異

告. 云何□□. 今正相□. 名之爲滅. 隨義傍

□. 名別多種. 或云不生. 或云不滅. 或稱不

燃. 或言不織. 或曰寂靜. 或名無爲. 或云無

相. 如是非一. 云何得知是滅非總. 今此且以

四義驗之. 一就昔以心. 如來昔於餘契經中.

每常宣說. 生死因果盡無之處. 以爲涅槃. 今

日涅槃名不異昔. 何忽是總. 二據終以驗. 如

經數:一七六三

經名:大般涅槃經義記卷第一

頁數:六一四

上	欄

來今於婆羅樹間. 大音普告云今涅槃. 衆生

聞已. 咸皆悲惱. 詣佛請住. 若使涅槃名總萬

德. 是則宣唱萬德示人. 衆生應喜. 何故悲泣

詣佛請住. 以斯准驗. 明知非總. 三准定方言.

其外國人. 則人死滅. 咸皆稱言某 甲涅槃. 世

人死滅. 何德可總. 四取文爲證. 如下文中佛

歎純陀. 能知如來云同衆生. 方便涅槃. 世間

衆生何曾有彼萬德涅槃. 可以示同. 蓋乃如

來同世盡滅. 名示涅槃. 又法華中. 日月燈佛

而法華竟. 於夜後分. 入般涅槃. 下偈頌云.

佛此夜滅度. 如薪盡火滅. 明知涅槃是滅非

總. 問曰. 若言涅槃名滅. 下文說言. 諸結火滅

名爲滅度. 離覺觀故. 名曰涅槃. 是則涅槃與

滅義異. 云何而言涅槃名滅. 釋言. 外國滅有

多名. 所謂涅槃毘尼及與彌留陀等. 以名多

故. 隨其異義. 各施異名. 故滅覺觀說爲涅槃.

諸結火滅. 更作異稱. 此□名滅. 此方名少. 涅

槃毘尼彌留陀等. 同□名滅. 其猶外國菩提

末伽. 此俱名道. 何者是滅. 滅有四義. 一是事

滅. 滅生死因. 盡生死果. 二是德滅. 捨修安寂.

故名爲滅. 又佛眞德離相離性. 亦名爲滅. 言

離相者. 如淨醍□. 體雖是有. 而無靑黃赤白

等相. 亦如一切衆生心識. 體雖是有. 而無大

小長短等相. 涅槃亦爾. 體雖是有. 而無一相

無何等相. 如下文說. 謂無色聲香味觸相. 無

生住滅男女等相. 乃至無有自相可取. 言離

性者. 大涅槃中. 諸德同體. 共相集成. 無有一

德別守自性. 如就諸德宣說常義. 離諸德外.

無別有一常性可得. 諸義齊然. 故下文言. 又

中	欄

非別異. 故成涅槃. 三是應滅. 隨化世間. 示滅

有因. 現亡身智. 四是理滅. 如經中說. 一苦滅

諦. 一切衆生畢竟寂滅. 卽涅槃相. 如是等也.

理滅有二. 一是相空. 妄想諸法. 空無自實. 二

是眞空. 如來藏中□沙佛法. 離相離性. 言離

相者. 如馬鳴說. 謂非有相. 非無相. 非非有相

非非無相. 非有無俱相. 非自相. 非他相. 非非

自相非非他相. 非自他俱相. 如是一切妄心

分別. 悉不相應. 唯證境界. 言離性者. 是諸佛

法同一體性. 互相集成. 不離不脫. 不斷不異.

以同體故. 無有一法別守自性. 滅義雖衆. 要

唯此四. 此四滅中理滅爲本. 由見相空. 成前

事滅. 由見眞空. 成前德滅. 依德起用. 便有應

滅. 若以分相說前三滅. 以爲涅槃. 攝相應之.

四滅俱是. 問曰. 此經具明諸義. 何故偏言大

涅槃乎. 涅槃爲宗. 故偏言耳. 亦可諸義不可

備彰. 且擧涅槃那者名息. 今略不擧. 息有三

義. 一息生死有爲因果. 趣入無爲. 名之爲息.

二息修契實. 名之爲息. 故下文言. 若能斷除

三十七品所行之事. 是名涅槃. 三息化歸眞.

名之爲息. 此擧所詮. 經爲能詮. 外國正音名

修多羅. 此□名線. 以能貫穿一切法相. 如線

貫華. 是故就喩說之爲線. 而言經者. 線能貫

華. 經能持緯. 其用相似. 故復名經. 若依俗

訓. 經者常也. 敎之一法. 經古歷今. □有曰常.

壽命品者. 依多品經. 名爲序品. 依小品經. 名

壽命品. 諸經立品. 大例有三. 或有從廣. 或復

或略. 或當相以名. 此言壽命. 從略言耳. 以下

迦葉偈請之後. 明其慈悲不殺因緣. 得壽命

下	欄

長. 就此彰名. 名壽命品. 命限稱壽. 神慧不

斷. 目之爲命. 品者品別. 亦可品者是其品類.

隨其所明類類同聚. 故言品類. 此經合有十

三章別. 此品建始. 故稱第一

此經始終. 文別有五. 一者序分. 二純陀下開

三顯德分. 三三告下辯修成釋分. 四若人能

知是名沙門婆羅門下破邪通正分. 五如來滅

度□維供養分. 此後一分. 外國不來. 化必有

由. 故先明序. 由序旣興. 宜顯所明. 故次第二

開宗顯德. 宗謂諸佛圓極妙果. 果成由因. 故

次第三辯修成德. 眞法旣開. 欲以所明傳化

不絶. 故次第四破邪通正. 故下文中對破外

道. 以通正義. 對破衆魔. 以通正說. 爲化旣

周. 遷影歸寂. 故次第五如來示滅. 人天大衆.

□維供養. 問曰. 諸人多以三分. 科判此經. 今

以何故離分爲五. 釋言. 准依勝□經等. 三分

科文. 寶有道理. 故彼經中十五章前. 別有由

序. 十五章後別立流通. 此經前文不得同彼.

以第五分非流通故. 又諸論者作論解經. 多

亦不以三分科文. 五中初一化益方便. 中三

正益. 後之一分化訖取滅. 就初序中義要有

二. 一發起序. 二證信序. 辯此二序略有五門.

一釋名義幷顯立意. 二明兩序名之差別幷

顯得失. 三明二序名之通局. 四定二序文之

前□. 五隨文解釋. 就初門中. 先釋名義. 言發

起者. 佛將說經. 先託時行. 神力集衆. 發起

所說. 名爲發起. 以此發起. 與說爲由. 名發起

序. 言證信者. 阿難昔時稟承佛說. 欲以所聞

傳之末代. 先對衆生. 言如是法我從佛聞. 證

經數:一七六三

經名:大般涅槃經義記卷第一

頁數:六一五

上	欄

成可信. 名爲證信. 以此證信. 與傳經爲由. 名

證信序. 名義如是. 次顯立意. 何故有二. 由經

二故. 經正是一. 何曾有二. 經體雖一. 約時就

人. 故得分二. 一如 來所說經. 二阿難所傳經.

如來所說. 益在當時. 阿難所傳傳之末伏. 對

斯二經. 故言兩序. 對佛所說立發起序. 對阿

難所傳立證信序. 第二門中. 先明二序名之

差別. 後辯得失. 名別有四. 一當相以名. 名爲

發起. 及以證信. 二就人爲名. 名如來序及阿

難序. 發起序者. 如來所爲名如來序. 證信序

者. 阿難所作名阿難序. 三就時爲名. 名現在

序及未來序. 如來序者名現在序. 阿難序者

名未來序. 四對經爲名. 名經前序及經後序.

如來序者名爲經前. 阿難序者說爲經後. 此

名佛說以之爲經. 約對此經. 以別前後. 彼證

信序更有一名. 名遺敎序. 佛將滅度. 遺言敎

置. 故曰遺敎. 名別如此. 人明得失. 此四對

中. 證信發起名義無爽. 第二對中. 阿難序者

名亦無過. 首如來序. 義有不足. 云何不足. 如

說勝□. 有佛化主王及夫人○提勝□五人

影響. 共爲發起. 諸經發起多不獨佛. 若使發

起名如來序. 失他餘人發起之義. 以如來序

有過須廢. 阿難序者對亦不立. 第三對中現

在無爽. 未來不便. 是義云何. 若使如來現在

說經. 所立之序名爲現在. 阿難傳時亦是現

在所立之序. 何爲非現. 若對如來現在說時.

阿難之序遂名未來. 是則對於阿難傳時. 如

來之序應名過去. 佛雖過去. 正取說時以爲

現在. 阿難亦爾. 對佛雖未. 正取傳時. 亦是現

中	欄

在. 二俱 現在. 何可偏名一爲未來. 良以未來

有過須廢. 所對現在. 事亦不立. 第四對中經

前無過. 經後不便. 若道經後. 云何名序. 若說

爲序. 則非經後. 當知二序約對二絶. 皆是經

前. 不可偏判一爲經後. 良以經後不便須廢.

所對經前. 義亦不立. 良以諸名斯皆有過. 故

今釋者偏存證信發起之稱. 第三明其名之

通局. 通則二序俱名證信. 齊號發起. 立序之

意. 皆爲生信. 故通名證信. 同爲發起. 故齊號

發起. 今爲別二序. 故如來序偏名發起. 阿難

序者偏號證信. 等爲別序. 隨便以彰. 便義如

何. 阿難小聖. 懼人輕謗. 立序之意專爲生信.

故今釋者望其本意. 名阿難序以爲證信. 如

來大聖. 人皆重信. 立序之意多爲起隨. 不專

爲信. 故今釋者望其本意. 說爲發起. 第四定

其文之前□. 先□異說. 次辯得失. 後顯正義.

異說云何. 昔來相傳. 言證信中句別有五. 一

如是. 二我聞. 三一時. 四住處. 五同聞. 後來

釋者更加一佛. 通餘說六異說如此. 言得失

者. 如是我聞判爲證信. 此言當理. 是其得也.

一時佛等定判經後. 此言乖理. 是其失也. 是

義云何. 先以事徵. 後以文證. 言事徵者. 一時

佛等若是經後. 經前無佛. 誰之說經. 無時無

處. 說何所託. 經前無衆. 說何所被. 賴藉此

等. 起發所說. 何得一向判爲經後. 人復救言.

事雖經前後引來證成可信. 故判經後. 若爾

何獨五句六句. 正說已前但可有事. 所有

言說皆後引來. 如此經中流血已前. 當時但

可有事而已. 是中言說. 悉是阿難後時引來.

下	欄

然下文中六種相等雖後引來. 得判經前. 一

時佛等. 何爲不爾. 以斯推驗. 一時佛等定判

經後. 實非道理. 事驗如此. 今以文證. 如彼地

論. 解佛在於第二七日他化天說. 言時處等.

校量顯勝. 此法勝故在於初時及勝處說. 佛

將說經. 先託時處表彰法勝. 然後起說明知

時處經前起發. 又法華論釋法華經. 義亦同.

爾彼言何故在王舍城祇□□山. 此法勝故

寄處表法. 然後起說. 明非經後. 得失如是. 次

顯正義. 如是我聞一向證信. 一時佛下義有

兩兼. 取其當時起發之義. 判爲發起. 阿難引

來證成可信. 判爲證信. 義旣兩兼. 不可偏取.

第五門中. 先解如是我聞之言. 三門辯釋. 一

解如是我聞有之所由. 二明立意. 三釋其文.

如是我聞何因緣有. 由佛敎故. 佛何故敎. 阿

難請故. 彼何緣請. 阿尼樓馱敎故. 彼何因敎.

由見阿難心憂惱故. 阿難比丘何故憂惱. 由

見如來般涅槃故. 佛將滅度. 在雙林問. 北首

而臥. 阿難爾時以佛將滅. 心懷悲惱. 莫能自

勝. 阿尼樓馱開覺阿難. 汝傳法人. 何不請佛

未來世事. 徒悲何益. 阿難對曰. 我今心沒憂

海. 知何所問. 阿尼樓馱遂敎阿難請佛四事.

一問佛滅後. 諸比丘等以何爲師. 二問比丘

依何而住. 三問惡性比丘云何共居. 四問一

切經首當置何字. 阿難聞之. 心少惺悟. 受敎

請佛. 佛依答之. 諸比丘等以何爲師者. 當依

波羅提木叉爲師. 若我住世. 無異於此. 木叉

是戒. 比丘所學. 故說爲師. 一切比丘依何住

者. 當依四念處住. 何謂四念. 所謂比丘觀內

經數:一七六三

經名:大般涅槃經義記卷第一

頁數:六一六

上	欄

身循身觀. 精勤一心. 除世貪憂. 如是觀外身

內外身受心法亦如是. 是謂比丘所依住處.

故經說言. 若住四念名自境界. 不爲魔縛. 若

住五欲名他境界. 爲魔所縛. 惡性比丘云何

共住者. 梵檀治之. 若調爲說離有無經. 梵檀

是其默不共語. 一切經首置何字者. 當置如是

我聞一時佛在某方某叢林等. 由佛本敎. 故

有斯言. 言立意者. 爲生物信. 云何生信. 言如

是者. 阿難彰己自信佛語. 道佛所說以爲如

是. 令他衆生同已生信. 言我聞者. 阿難自是

不足之人. 若道此法是我所說. 人多不信. 道

我聞故. 人多生信. 生信如是. 信有何義. 而爲

生乎. 信者是其入法初門. 攝法上首. 凡入佛

法要先生信故華嚴中說信爲手. 如人有手.

至珍寶所隨意採取若當無手. 空無所獲. 信

亦如是. 入佛法者有信心手. 隨意採取道法

之寶. 若無信心. 空無所得. 次釋其文. 先解如

是. 於中初先就人以定. 然後解釋. 定之云何.

昔來多就阿難以釋. 阿難所傳如佛所說. 故

名爲如. 簡去相似. 故復云是. 究尋此言. 就佛

以釋. 非就阿難. 何以得知. 如大智論言. 如是

者信順之詞. 其信者言是事如是. 不信者言

是事不如是. 阿難彰已信順佛語. 名佛所說.

以爲如是. 又溫室經初云. 阿難曰. 吾從佛聞

如是. 故知阿難名佛所說. 以爲如是. 但方言

不同. 彼溫室經順此方語. 故說從佛聞於如

是. 餘經多順外國人語. 先擧如是. 後彰我聞.

定之粗爾. 釋之云何. 言如是者. 解有兩義. 一

約法解. 阿難道彼如來所說如於諸法. 故名

中	欄

爲如. 說理如理. 說事如事. 說因如因. 說果如

果如是一切如法之言. 是當道理. 故曰如是.

良以乖法. 名爲非故. 如法之言得稱爲是. 二

約人解. 阿難道今釋迦所說. 如於過去一切

佛說. 故名爲如. 如諸佛說. 是當道理. 故曰如

是. 良以乖佛所說爲非. 如諸佛說得名爲是

言我聞者. 阿難對彼未來衆生道已餐說. 故

曰我聞. 聞實是耳. 云何稱我. 諸根之別皆我

用具. 就主以名. 故曰我聞. 法中無人. 云何就

主宣說我聞. 釋言. 法中雖無定主. 非無假名.

□御衆生. 故得稱我. 譬如四兵合以爲軍. 雖

無定主. 亦得稱言我軍勇健. 我軍勝彼. 此亦

同爾. 問曰. 阿難得理聖人. 以何義故同凡說

我. 釋言. 阿難雖復說我不同凡夫. 云何不同

說我有三. 一見心說我. 謂諸凡夫我見未亡.

於此心中稱說有我. 二慢心說我. 謂諸學人

我見雖亡. 我悔猶在. 於此心中宣說有我. 三

世流布我謂無學人見慢已除. 隨世流布. 稱

說有我. 阿難當於結集法時. 身居無學. 見慢

已除. 隨世流布. 稱說有我. 是故不同. 問曰. 無

我是勝. 有我不如. 何不從勝就劣說我. 答. 化

我衆生. 法須如是. 若不說我. 何由可得標別

彼此. 令人識知. 是故至佛化我衆生. 皆自說

我. 一時已下義雖兩兼. 對前一向證信序故.

今偏就其發起以釋. 於中初先就佛明處. 與

大已下就佛明衆. 時則衆通. 前中有三. 一明

化時. 二明化主. 三明化處. 言一時者. 爲化時

也. 釋此時中. 先□異說. 次辨過非. 後顯正

義. 言異說諸. 昔來相傳. 言佛說時. 阿難聞

下	欄

時更無先後. 簡去傳謬. 成上我聞. 故云一時.

異說如是. 辯過云何. 先以事 徵. 後以文證. 言

事徵者. 阿難是佛得道夜生佛成道已. 過六

七日. 卽便說經. 若依大乘. 過二七日. 佛便說

經. 阿難爾時猶在懷抱. 身不預會. 度二十年

方始出家. 三十年後方爲侍者. 自斯已前所

說諸經. 多不親聞. 雖不親聞. 而所集經皆云

一時. 判知一時非簡傳之詞. 又小乘中. 不得

說言阿難是權. 何由得言說聽一時. 以斯推

驗. 定知人語. 不可輒依. 云何得知阿難是佛

得道夜生. 爲證此義. 須知阿難立字因緣. 阿

難陀者是外國語. 此名歡喜. 喜有三緣. 一過

去因緣. 釋迦過去行菩薩時. 見過世釋迦

文佛. 父名淨飯. 母名摩耶. 侍者弟子名曰阿

難. 國土眷屬與今不別 因卽發願. 願我當來

成得佛道. 如今無異. 由斯本願. 今得果成. 故

今侍者還字阿難. 二現在因緣. 阿難端正. 人

見皆歡. 故字歡喜. 三父母立字. 父母何緣與

字歡喜. 喜時生故. 何者喜時. 佛得道時. 如來

十九踰城出家.  旣出家已. 五年習定. 六年

自餓. 父王知子身極微劣. 常恐不全. 菩薩後

時知餓非道. 受食乳□. 欲取正覺. 魔作是念.

若佛成道. 空我境界. 曼道未成. 當敗其志. 遂

率官屬十八億萬. 將諸苦具. 來怖菩薩. 菩薩

爾時入勝意慈定. 令魔眷屬顚倒墮落. 魔旣

被降. 便作是念. 菩薩力大. 非我能勝. 當惱其

父. 遂便往詣淨飯宮上. 唱如是言. 大王當知.

悉達太子昨夜死矣王聞是語從床而墮猶若

魚王熱沙所□良久乃蘇念子在家當爲輪王

經數:一七六三

經名:大般涅槃經義記卷第一

頁數:六一七

上	欄

何期出家空無所獲. 未久之間菩提樹神以佛

道成. 遂持天華慶賀父王淨飯宮上唱如是言

地天太子昨夜道成. 明星山時降魔兵衆. 得

成佛道. 故以天華. 用相慶賀. 王聞生疑. 向者

有天言我子死. 今復有天云子成道. 何者可

信. 菩提神曰. 我言可信. 向者是魔故相惱耳.

王便作念. 我子在家當爲輪王. 今日出家爲法

輪王. 彼此無失. 向者聞死. 今忽聞言. 一重大

喜. 復聞道成. 兩重大喜. 未久之間. 王弟斛飯

夜生阿難. 寅抱詣王. 弟於昨夜生此一男. 王

便對曰. 我子成道. 汝復生男. 衆慶倂集. 與字

歡喜. 以斯推驗. 阿難定是得道夜生. 何緣得

言說聽一時. 事驗如此. 次以文證. 如轉法輪

經. 宣說阿難結集法時. 先昇高座. 而說偈言.

佛初說法時. 爾時我不見. 如是展轉聞. 佛遊

波羅[&FFFF]#. 爲五比丘衆. 轉四諦法輪. 然彼經首

亦云一時. 彼言傳聞. 復云一時. 明知一時非

簡傳謬. 辯過如是. 次辯正義. 蓋乃如來爲化

之辰. 說之爲時. 化時衆多. 簡別餘時. 是故言

一. 此云何知. 如彼地經大本之中云言爾時

佛在天中. 及其別傳. 改爾爲一. 爾時之言不

可成上. 改爾爲一. 寧不屬下. 諸經之中大有

此例. 如下文中. 我於一時在尸首林. 我於一

時在迦尸國. 我於一時在王舍城. 我於一時

在□河岸. 如是非一. 所言佛者. 標其化主. 此

□名覺. 覺有兩義. 一覺察名覺. 如人覺賊. 二

覺悟名覺. 如人睡寤. 言覺察者對煩惱障. 煩

惱侵害. 事等如賊. 唯聖覺知不爲其害. 故名

爲覺. 言覺悟者對其智障. 無明昏寢. 事等如

中	欄

睡. 聖慧一起. 朗然大悟. 如睡得寤. 故名爲

覺. 無明有二. 一性結無明. 迷覆實性. 對除

彼故. 覺窮自實如來藏性. 故名爲覺. 二事中

無知. 不了世諦. 對除彼故. 覺知一切善惡無

記三聚之法. 故名爲覺. 故地持云. 於義饒益

聚. 非義饒益聚. 非義非非義饒益聚. 平等開

覺. 故名爲佛. 義聚是善. 非義不善. 非義非非

義是其無記. 於此悉知. 故名覺矣. 旣能自覺.

復能覺他. 覺行窮滿. 名之爲佛. 自覺簡凡. 覺

他簡異聲聞緣覺. 覺行窮滿彰異菩薩. 是故

獨此偏名爲佛. 在拘尸國等. 是化處也. 處別

有四. 一國. 二地. 三河. 四林. 遊化處中. 目之

爲在. 拘尸國者. 從城爲名. 此云軟草. 阿含經

中名曰茅城. 力士地者. 學人別處. 國界寬漫.

故復別指. 諸力士子生於此處. 是故名爲力

士生地. 阿利羅跋提河邊. 約河別處. 生地猶

寬. 故復辯之. 此方□名金沙河也. 娑羅樹者.

約林別處. 河猶寬長. 故復曲指此. 方□名堅

固林也. 冬夏不改. 名堅固林. 何故在此國樹

二處. 下文自解地河二處當亦有以. 文中不

辯. 不可輒言. 有人於此寄事表法. 言拘尸城.

是仙人城. 仙人長命表佛長壽. 力士生地

表佛大力. 不爲四魔之所□伏. 金沙河者. 表

涅槃河有佛性沙. 堅固林者. 表示如來眞身

堅固不可破壞. 或可如此. 但非經說. 未可爲

定. 自下第二就佛明衆. 三門分別. 一就佛分

別. 二就衆分別. 三就佛衆相對分別. 爲知化

相. 是故宜須就佛分別. 爲知所化新舊之異.

是故宜須就衆分別. 爲識其文. 是故宜須佛

下	欄

衆參論. 言就佛者. 佛現六相. 一出聲. 二放

光. 三乘地. 四變林. 五淨土. 六攝光歸口. 於

此六中. 先辯正義. 後非異說. 正義如何通則

此六斯皆表滅. 與滅爲相. 於中別分. 前三召

衆. 後三起說. 就前三中. 兩門分別. 一表滅分

別. 初一聲相. 令知滅時及知滅人. 第二光相.

今知滅處第三動地. 彰滅決定. 示滅不貰. 二

召衆分別. 初一聲相. 告滅令知. 爲使衆生戀

聖故來. 第二光相. 令知滅處. 幷除惱□. 前聞

聖滅. 有心欲赴. 惱□□纏. 莫能自運. 故放慈

光. 除其惱□. 故下文言. 其中衆生遇斯光者.

罪垢煩惱一切消除. 第三地動催令速集. 故

下大衆睹相催集. 後三相中亦兩門分別. 一

表滅分別. 第一變林. 改常住處顯聖必去. 第

二淨士. 示所歸處. 彰聖必赴. 第三攝光. 示化

已周. 彰滅不貰. 二敦勵衆心起說分別. 初一

變林. 此方衆集. 見聖猶在. 望佛不滅心法心

貰. 佛爲敦勵. 變林現滅. 以增心心. 第二淨

土. 他方衆集. 見佛猶在. 望佛不滅. 心法心

貰. 佛爲敦勵. 變土現滅. 以增心心. 前雖知

滅. 謂滅不卽. 戀情猶貰. 受法不慇. 故復敦

勵. 攝光歸口. 彰化已周. 示滅在今. 令增渴

仰. 聞法卽受. 正義如是. 次非異說. 於中有

三. 一破多相. 有人於此建立七相六種如前.

加一現堂. 通前爲七. 若林上現堂. 堂爲別相.

堂下有池. 池亦應異. 池中有華. 華亦應別. 池

華嚴堂不可別分. 堂爲嚴林. 何得爲別. 故下

文中現堂之後. 方言爾時娑羅樹林種種莊

嚴甚可愛樂. 如鬱單越歡喜之園明知不別.

經數:一七六三

經名:大般涅槃經義記卷第一

頁數:六一八

上	欄

二破少相. 有人於此但立四相. 動地淨土非

涅槃相. 故但有四. 何故動地非涅槃相. 以衆

哀泣. 故令地動. 非佛所現. 故非滅相. 何故淨

土非涅槃相. 淨土由於大衆心淨. 非佛所現.

又淨殊好. 故非滅相. 若言動地由衆哀泣. 非

表滅相. 何故大衆見動止悲. 相催詣佛. 見動

相催. 何爲非相. 若動非相. 大衆因何共相抑

止. 若言土淨. 由衆心淨. 非佛所現. 全非滅

相. 何故下言佛神力故地皆柔軟. 不言由心.

若土嚴淨. 便非滅相. 莊嚴樹林. 何得爲相. 彼

得爲相. 此亦同爾. 三破異表. 有人說言. 第

一聲相爲表滅時. 不表餘義. 聲中擧時. 便名

表時. 聲中道佛將欲涅槃. 何爲不表. 人復說

言. 光示滅處. 不表餘義. 若爾文中應言衆生

遇光知處. 不應說言衆生遇光罪垢煩惱皆

悉消除. 人復說言. 何故變林得表滅者. 林白

死相. 故得表滅. 此乃鮮白. 非是艾白. 故下文

言. 其林變白. 猶如白鶴. 甚可愛樂. 林白可

愛. 云何死相. 人復說言. 淨土爲欲顯說淨法.

不爲表滅. 此同前破. 嚴林表滅. 淨土似彼. 何

爲不表. 此是第一就佛分別. 第二別就徒衆

分別. 開合不定. 或分爲二. 唯新與舊. 離合爲

三. 一列舊衆. 二列新衆. 三爾時娑羅吉祥已

下總結新舊. 文別有五. 一明舊衆. 二聲光已

下明其新衆睹相增悲相催詣佛. 三時有無

量大弟子下明前舊衆睹相增悲. 四復有八

十百千已下明新衆雲集. 五吉祥已下總結

衆集. 若隨衆別. 有四十八. 新舊比丘. 兼尼爲

三. □從一□乃至十□. 充前十三. 二十□下

中	欄

乃至林白. 有二十四. 通前合爲三十七衆. 林

白已後. 梵衆新集. 幷有十方菩薩新來. 通前

合爲四十八也. 若分欲天色無色天. 幷分四

方無量無數無邊身. 衆卽無1限. 舊傳五十四

衆之言. 一向非是. 此第二門就衆分別. 第三

佛衆合明之中. 文有十二. 一明舊衆. 二聲光

召新. 三明新衆睹相增悲. 第四如來動地催

集. 五明諸衆見動相催雲集佛所. 六明如來

變林敦勵. 七重明諸衆[&FFFF]#相增悲雲集獻供.

八總結衆集. 九變土令淨. 十衆因土淨普見

十方. 十一如來攝光. 十二衆因攝光悲歎流

血. 下卽依此十二段文. 次第解釋. 就初段中.

言爾時者. 集衆時也. 謂佛在於拘尸國時. 言

世尊者. 是集衆人. 佛備衆德. 爲世欽重. 故號

世尊. 與大已下是所集衆. 以身兼彼. 稱之爲

與. 大比丘者. 標別其衆. 大者外國名曰摩訶.

此□有三. 一名爲多. 如世多人名爲大衆. 二

名爲勝. 勝過餘衆. 三名爲大. 曠備高德. 比丘

梵語. 此□有五. 一名怖魔. 初出家時. 令魔戰

怯. 魔性垢弊. 懼他勝己故生怯怖. 二名乞

士. 旣出家已. 無所貯畜. 乞心自言. 三名淨

命. 以正乞心. 離於邪命. 四名破惡. 持戒離

過. 五名淨持戒. 以離惡故. 持戒淸淨. 五中

初一就始彰名. 中二據次. 後二就終. 八十億

百千. 列其數也. 前後圍繞. 彰其所在. 在佛前

後. 圍繞如來. 自下第二聲光召新. 先聲後光.

音聲是語. 表召分明. 故先出之. 二明十五日

者. 出聲時也. 垂滅曰臨. 晨朝出聲. 後夜當

滅. 去滅不遙. 故曰臨也. 此說化滅以爲涅

下	欄

槃. 又復息化歸眞. 亦名涅槃. 問曰. . 何故此

時涅槃. 下經自德. 依阿含經. 如來八月八

日涅槃. 此經下文亦有此相. 故下文言. 須跋

陀羅竟安居已. 當至我所. 是故我昔告魔波

旬. 過三月已. 吾當涅槃. 今言二月十五日者.

當是見聞不同故爾. 以佛神力. 明出聲人. 亦

得名爲聲發所由. 此是如來如意通力. 非餘

通等. 通有幾種. 而言非餘. 通有四種. 一是

幻通. 轉變外事. 二如意通. 運變自身. 大音普

告. 三法智通. 通達諸法. 四聖自在通. 能於

苦中生於樂想. 於樂事中生於苦想. 苦樂法

中生不苦樂想. 不隨緣變名聖自在. 今出大

音. 是其第二如意通矣. 出大音下正明出聲.

出大音聲. 是其總也. 音謂言音. 謂梵漢等音

體是聲. 下別顯之. 大有三義. 一寬遠故大. 二

普告故大. 三說大事故名爲大. 其聲遍滿乃

至有頂. 是其初大. 傍遍餘方. 上極有頂. 悲想

是其三有之窮. 故曰有頂. 上明所至. 餘略不

辯. 當知十方隨所至處. 皆從阿鼻. 上至有頂.

非獨此界隨類普告. 第二大也. 梵中梵語. 漢

中漢言. 名隨類音. 此乃一音令人異解. 非作

多音. 有緣齊悟. 故曰普告. 今日已下第三大

也. 於中有二. 一告聖今滅. 爲令衆生戀聖故

來. 二擧疑勸問. 欲使衆生爲益故集. 又唱

聖滅. 欲令衆生獻供請住. 以攝功德. 擧疑勸

問. 爲使衆生雲集請法. 以生智慧. 前唱滅中

言今日者. 告示滅時. 言如來等. 告語滅人. 將

欲涅槃. 告其滅事. 人中如來應正遍知. 是自

利德. 乘如實道來成正覺. 故曰如來. 應者是

經數:一七六三

經名:大般涅槃經義記卷第一

頁數:六一九

上	欄

其應供之號. 諸過永斷. 證滅相應. 故名爲應.

又應供養. 亦名爲應. 正遍知者. 理無偏邪. 故

名爲正. 於理窮照. 稱曰遍知. 自德無量. 且擧

此三. 憐愍已下是利他德. 初憐愍等顯利他

相. 大覺世尊擧利他號. 利他相中. 憐爲慈憐.

愍爲悲愍. 此二內心. 覆者覆令善法增長. 護

者防護使其離惡. 此二外相. 等親衆生顯前

憐愍. 等親正辯如羅○羅. 類以顯之. 爲作歸

等. 顯前覆護. 作歸法說. 屋等喩肉. 利他號

中. 大覺佛號. 言世尊者是世尊號. 化德無量.

略擧此耳. 將欲涅槃. 是告滅事. 垂滅曰將. 下

勸問中. 一切衆生有疑悉問. 彰己無偏. 欲令

齊問. 擧一齊餘. 故名一切. 衆法成生. 故曰衆

生. 又多死生. 亦名衆生. 有疑須決. 故悉可

問. 爲最後問. 顯己定滅. 欲令必問. 何故此中

無衆悲歎. 乍聞唱滅. 必未審定. 悲惱相微. 爲

是不說. 又設有悲. 悲相同後. 故不別論. 光明

之中. 初明如來放光普照. 其中已下. 明諸衆

生蒙光獲益. 初中. 爾時放光時也. 言世尊者.

放光人也. 於晨朝時. 重復明時. 日時寬長. 故

復曲指. 從其面門. 明放光處. 口是面門. 何故

此放. 佛一一相備含多用. 寧可具責. 又復如

來面門放光多爲授記. 下說衆生皆有佛性

悉當作佛. 卽是普授衆生記別. 故此放之. 下

明放光. 放種種光. 總以標擧. 其明雜色. 總顯

其相. 靑黃赤等. 別以顯之. 別有六色. 光遍已

下辯光分齊. 近照三千. 遠至十方三千世界.

如論中說. 千四天下合之爲一. 名小千界. 數

小至千. 復合爲一. 名中千界. 數中至千. 復合

中	欄

爲一. 名爲大千. 此三千界名世界刹. 同時成

壞. 故合爲一. 光今遍之. 人言此光與下所攝

光相別異. 云何知異. 此六彼五. 故知不同. 此

照十方. 下但覆會. 明知別異. 計應無別. 何以

得知. 下文說言. 所放光明還從口入. 自下更

無放光之處. 故知是一. 若爾. 何故此六下五.

一義解云. 頗梨瑪瑙爲一雜色. 故下說五. 外

國相傳. 所放光中. 攝五留一. 以通正法. 故下

說五. 或可如此. 何故此中云照十方. 下言覆

會. 蓋隨所照衆生故爾. 此中所照衆生未集.

故隨所照. 言至十方. 下衆皆集. 故隨所照. 云

言覆會. 若下所攝唯覆一會. 何故下言必於

十方所無已辯. 將是最後涅槃之相. 旣言十

方所作已辯. 明與此同. 下明衆生蒙光益中.

其中六趣. 擧其所益. 謂前光明所照之中六

趣衆生皆得益也. 人天修羅及三惡道爲因

所向故名六趣. 道別不同故亦名道. 經或說

五. 離合故爾. 六中修羅攝入何道. 經論不同.

依毘曇論.  攝入鬼道. 依法念經. 攝入鬼畜. 如

彼羅○阿修羅王. 是師子兒. 名爲畜生. 依伽

陀經. 是天鬼畜三趣所攝. 毘摩之母. 天女所

生. 名之爲天. 是故經言汝本是天. 又復經中

名爲劣天. 今此利分以爲六趣. 遇斯光者簡

去無緣. 罪垢煩惱. 一切消除. 正明利益. 罪名

罪報. 卽是報障. 垢是業障. 煩惱卽是煩惱障

也. 遇佛光故. 三障皆除. 亦可罪垢是其惡業.

業與煩惱. 遇光皆滅. 自下第三明其新衆睹

相增悲. 是諸衆生. 擧悲哀人. 見聞是已. 生悲

所由. 見光聞聲. 名見聞已. 下顯悲想. 心大憂

下	欄

惱. 意業憔惱. 擧聲啼等. 口業傷歎. 擧手拍

頭. 身業悲惱. 身惱不同. 或有悲切不能自裁.

擧手拍頭. □胸大叫. 或有自抑內心難忍. 身

體戰慄. 肉泣□咽. 問曰. 何故拍頭□胸. 有人

釋言. 拍頭顯己失於導首. □胸彰己心胸不

暢. 未必如此. 蓋乃世人悲怨之相. 世人悲怨

相別種種. 或有拍頭. 或復□胸. 或有拍手. 或

時拍頰. 或復□地. 何必一一別有所表. 自下

第四動地催集. 言爾時者. 動地時也. 下正明

動. 大地山海皆悉震動. 彰大異小. 故下文言.

獨地動者名爲地動. 山河海水一切動者名大

地動. 是中略無動地所由. 若具應言. 以佛神

力故地震動. 自下第五明諸大衆見動相催

雲集佛所. 於中有三. 一明諸衆見動相催. 二

時有無量大弟子下明其舊衆睹相增悲. 三

復有八十百千已下明新衆雲集. 初中有三.

應上三相. 初應地動相催詣佛. 二互相執下

應前光相而爲傷歎. 三復作是言世間空下

應前聲相重爲傷歎. 初中有二. 一共相抑止.

且各裁抑莫大愁苦. 若不詣佛. 徒悲無益. 故

相抑止. 望留聖住. 未敢專決. 故言且抑莫大

愁苦. 二當疾往下共相驅催. 三相頻現. 聖滅

不□. 故須疾詣. 頭面禮等明催所爲. 爲請佛

住. 禮敬身請. 頭面己尊. 佛足彼卑. 以己至

尊. 禮接彼卑. 顯敬慇至. 勸下口請. 請佛住

世一劫及減. 有人釋言. 請住一切爲顯滿字.

請減一劫爲表半字. 此何必爾. 若此大衆已

知滿字. 便解佛常. 何勞請住. 蓋乃大衆自許

之詞. 多望一劫. 脫若不遂. 望滅一去. 下應光

經數:一七六三

經名:大般涅槃經義記卷第一

頁數:六二○

上	欄

相. 於中有三. 初相執手共相開慰. 同失所尊.

故相執手. 二復作言下發言傷歎. 世間虛空.

傷失所尊. 時中無佛. 故言世空. 衆生福下傷

己失利. 由佛滅度. 無人敎善. 故生福盡. 無人

示惡敎令裁斷. 故不善業增長出世. 十惡是

其不善諸業. 惡本性成. 加以現起. 故言增

長. 流行世間. 名爲出世. 非是增長過出世法.

何故此中盡此傷歎. 前蒙佛光. 罪垢消除. 聖

若一去. 我等罪業誰能復滅. 故爲此歎. 三仁

等已下共相驅催. 速往速往正相. ○催不久.

必入須速. 所以下應聲相而爲傷歎. 復作是

言. 世空世空. 傷失所尊. 何故重言. 人言. 前

空傷失如來. 後空失法. 當應不然. 直是大衆

怨嗟之深. 重言空耳. 如世間人. 得稱意事. 快

哉快哉. 得違意事. 禍哉禍哉. 何必重言卽有

異表. 我等已下傷己失利. 我等從今無救護

等. 對上聲中憐愍覆護而爲傷歎. 一旦遠下.

對上聲中擧疑勸問而爲傷歎. 前中初言我

等從今. 明無救時. 先來有師. 失蔭在後. 故言

從今. 無有救護. 無離惡處. 現惡無救. 當惡無

護. 無所宗仰. 無集善處. 言貧窮者. 彰無宗

損. 謂無法財. 言孤露者. 顯無救失. 無人救

護. 所以孤露. 後中初言一旦遠者. 就始爲言.

設有疑佛斷. 後疑不定. 故言設有. 當復問誰

以除疑也. 此三段中. 初應地動共相抑止. 後

二略無文之隱顯. 第二段中. 共相開慰. 餘二

略無. 亦是隱顯. 初二段中. 共相驅催. 後一略

無. 亦是隱顯. 後兩段中. 發言傷歎. 初段略

無. 亦是隱顯道理齊等. 自下第二明其舊衆

中	欄

睹相增悲. 云何知此是前舊衆. 文不說來. 故

知舊衆. 下簡未集. 不簡此衆. 故知是舊. 以是

舊故. 六卷經中全無此文. 問曰. □梵佛滅度

時. 在□利天. 文不說來. 下亦不簡. 而非舊

衆. 今此所辯. 何必不然. 釋言不同. 依大智

論. 佛滅度後. 結集法時. 唯說□梵在天不來.

遣人往喚.  喚亦不來. 不言更有. 故知不同. 時

有無量諸大弟子. 標別其人. 學在佛後. 故名

爲弟. 從佛化生. 故復言子. 迦○延等列其名

字. 遇佛光下[&FFFF]#相增悲. 先別. 後結. 別中遇光

其身戰等. 身業不安. 或濁意惱. 發聲大喚. 口

言傷歎. 如是下結. 問曰. 羅漢已離壞苦. 何故

悲惱. 釋言. 羅漢於世法中. 憂悲已斷. 於佛境

界. 不能自裁. 故生悲惱. 其猶迦葉及阿難等.

世間五欲不能傾敗. 大樹緊那鼓琉璃琴. 摩

訶迦葉不覺起舞. 阿難比丘不覺歌吟. 大樹

緊那是其菩薩. 上人五欲. 小乘不堪. 此亦相

似. 亦可現悲. 生衆戀意. 自下第三新衆雲集.

何故須集. 所爲有八. 一爲請住. 故上文言疾

至佛所. 勸請如來莫般涅槃. 二爲獻供. 故下

諸衆辯供奉佛. 三爲□維. 故下文言爲欲□

毘如來身故. 四爲決疑. 故下文言幷可禮敬

請決所疑. 五爲顯法. 故下文言爲顯如來方

便密敎. 六爲衆生. 故下文言爲益衆生. 七爲

論難. 如下文中十仙雲集. 八爲觀看. 如律中

說. 佛滅度後. 摩訶迦葉見一尼乾手持天華尋

路而行. 問從何來. 尼乾對曰. 從拘尸來. 見世

尊不. 答言我見. 平安已不. 答言. 滅來已過七

日. 我從彼會持此華來. 如是等輩. 直爲觀看.

下	欄

來意如是. 今此所列具前六意. 所以來集. 文

中初光隨數多少. 漸增以列. 二十□河大香

象下亂列諸衆. 前漸增中. 初列道衆. 四□已

下明常流衆. 道衆德尊數少故先. 常流行卑

數多故後. 道法衆中. 先列出家. 後列在家. 以

出家者形尊數少. 是故先列. 在家形卑數多

故後. 出家衆中. 先列聲聞. 後列菩薩. 諸經多

爾. 何故而然. 汎解有四. 一遠近分別. 聲聞之

人常隨如來. 因明佛後. 隨近先列. 如上所列

比丘衆是. 菩薩不爾. 故在後論. 何故聲聞多

近如來. 釋有兩義. 一聲聞智劣. 未閑道法. 雖

得聖果. 進止威儀常須佛敎. 是故如來乃至

滅度常爲暇戒. 二聲聞衆現蒙佛度. 捨凡成

聖. 荷恩深重. 雖得漏盡. 常隨供養. 故近如

來. 菩薩兩義. 故不近佛. 一智解殊勝. 深閑道

法. 不假佛敎. 二隨感現化. 故不近佛. 此是第

一遠近分別. 二形相分別. 聲聞之人. 執持威

儀. 形相端嚴. 世共尊敬. 故列在先. 菩薩隨

化. 身無定准. 形儀不整. 故列在後. 三就德

分別. 亦得名爲約敎分別. 如龍樹說. 敎有二

種. 一□密敎二顯示敎. □密敎中. 菩薩德尊.

理應在前. 如華嚴經. 顯示敎中. 羅漢□支同

佛漏盡. 人多重敬. 宜在先列. 菩薩隨化. 現處

諸漏. 若聞菩薩壁羅漢上. 人多驚怪. 故列在

後. 如大品等. 今依顯示先列聲聞. 四就數分

別. 聲聞衆少. 故列在先. 菩薩衆多. 故彰在

後. 雖有四義. 此中具依後三釋之. 聲聞衆

中先列比丘. 後列尼衆. 比丘人尊數少故先.

尼衆形卑數多故後. 比丘衆中文別有三. 一